Ainutlaatuinen matka merenkulun historiassa

Avoveneellä Islantiin – Saagojen Kutsu on ainutlaatuinen matka merenkulun historiassa. Kippari Pekka Piri ja navigaattori Matti Pulli toteuttivat sen vuonna 1994.

Lukija kokee rankan ja riemukkaan, vakavan ja hirtehisen seikkailun Itämeren, Pohjanmeren ja Pohjois-Atlantin kuohuissa. Matka on ponnistusta ja luottamusta, sitkeyttä ja kumppanuutta, rajojen rikkomisen väkevää riemua. Kipparin unelma toteutuu pienen m/y FinnFasterin rantautuessa Kaakkois-Islannin Höfnin kalastajakylän laituriin 23 vuorokauden jälkeen.

Tarinana legenda, kirjana klassikko

”Saagojen Kutsu on matka mieheen itseensä. Se on miehen tekemä tarina. Siitä ihmeellinen, että se vielä kirjaksi taottunakin hehkuu tekijänsä sisäistä vimmaa avata tottumuksiemme salvat. Vaatiessaan itseltään mies lahjoittaa muille. Kutsu on kuultu.”

Kalle Holmberg, ohjaaja, 2003

”Saagojen Kutsulla on albatrossin siivet...sitä ei voi laskea käsistään.”

Mirkka Rekola, kirjailija, 1996